ddrg/super_eurlex huggingface dataset:
FI Euroopan unionin virallinen lehti C 131/5

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä annetun Euroopan parlamentin ja neuvoston direktiivin 94/22/EY 3 artiklan 2 kohdan mukainen Kroatian tasavallan talousministeriön ilmoitus

2014/C 131/05

Kroatian tasavallan ilmoitus ensimmäisestä hiilivetyjen hyödyntämistä ja tuotantoa koskevasta offshore-lupakierroksesta

Talousministeriö

Laki hiilivetyjen hyödyntämisestä ja tuotannosta

Offshore-lupakierros

Talousministeriö pyytää kiinnostuneita tahoja esittämään Kroatian mannerjalustalla sijaitsevia lohkoja koskevia lupahakemuksia. Hiilivetyjen hyödyntämis- ja tuotantotoiminta Kroatian tasavallan lainkäyttövaltaan kuuluvilla Adrianmeren merialueilla edellyttää kansallista lupaa ja luvan myöntämisen jälkeen tehtävää tuotannonjakosopimusta. Valitulla hakijalla, joka voi olla yksittäinen yritys tai useamman yrityksen muodostama yhtymä, on oikeus hyödyntää hiilivetyjä enintään 30 vuodeksi suoraan myönnetyn toimiluvan mukaisesti, mikäli löydös todetaan kaupallisesti hyödyntämiskelpoiseksi.

Tarjousta koskevat täydelliset tiedot, joihin sisältyvät tarjolla olevien alueiden luettelot ja kartat, lupia koskevat ohjeet, lupaehdot sekä yksityiskohtaiset hakuohjeet, ovat saatavissa Kroatian hiilivetyviraston verkkosivustolla osoitteessa www.azu.hr. Toimivaltainen viranomainen on talousministeriön kaivannaisteollisuusosasto (Ministry of Economy – Mining Sector), osoite Ulica grada Vukovara 78, HR-10000 Zagreb, Republic of Croatia, sähköposti offshore@azu.hr.

Maantieteellinen alue, josta hakemus voidaan jättää, käsittää 29 offshore-hyödyntämislohkoa Adrianmerellä. Lohkot sekä niiden syvyydet ja koordinaatit on esitetty yksityiskohtaisesti täydellisissä tarjousohjeissa.

Ehdotettu päivämäärä tai määräaika toimiluvan myöntämiseksi: Hakemukset on jätettävä viimeistään 3. marraskuuta 2014 kello 14.00 paikallista aikaa. Lupien myöntämisen määräaika on 3. joulukuuta 2014.

Perusteet

1. Hakemuksen yleinen laatu.

2. Hakijan tekninen, taloudellinen ja ammatillinen pätevyys.

3. Hakijan missä tahansa maassa myönnetyn aikaisemman toimiluvan alaisessa toiminnassa osoittamat mahdolliset puutteet tehokkuudessa tai vastuullisuudessa.

4. Ehdotukset kansallisen turvallisuuden, yleisen järjestyksen, kansanterveyden, liikenneturvallisuuden, ympäristönsuojelun, biologisten varojen suojelun ja taiteellisesti, historiallisesti ja arkeologisesti arvokkaiden kansallisaarteiden suojelun, yritysten ja niiden työntekijöiden turvallisuuden sekä hiilivetyvarojen järkevän käytön varmistamiseksi.

5. Yleinen ja taloudellinen sitoutuminen työhön porrastettuna kahdelle jaksolle (3 + 2 vuotta) ja arvioituna 3D-tutkimusten ja/tai seismisten 3D-tutkimusten, koeporausten ja muiden tutkimusten perusteella.

6. Annettu tarjoustakaus (vähintään 1 400 000,00 HRK lohkoa kohti).

Huom

Lupahakemukset voidaan laatia englannin kielellä, mutta niiden mukana on oltava kroatiankielinen käännös. Hakijoiden olisi viitattava täydellisiin hakuohjeisiin ja käytettävä niihin sisältyviä hakulomakkeita.
FI Euroopan unionin virallinen lehti C 302/3

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä annetun Euroopan parlamentin ja neuvoston direktiivin 94/22/EY 3 artiklan 2 kohdan mukainen Kroatian tasavallan talousministeriön ilmoitus

2014/C 302/03

Kroatian tasavallan ilmoitus ensimmäisestä hiilivetyjen hyödyntämistä ja tuotantoa koskevasta onshore-lupakierroksesta

Talousministeriö

Laki hiilivetyjen hyödyntämisestä ja tuotannosta

Onshore-lupakierros

Talousministeriö pyytää kiinnostuneita tahoja esittämään Kroatian rannikolla sijaitsevia lohkoja koskevia lupahakemuksia. Hiilivetyjen hyödyntämis- ja tuotantotoiminta Kroatian tasavallan lainkäyttövaltaan kuuluvilla rannikkoalueilla edellyttää kansallista lupaa ja luvan myöntämisen jälkeen tehtävää tuotannonjakosopimusta. Valitulla hakijalla, joka voi olla yksittäinen yritys tai useamman yrityksen muodostama yhtymä, on oikeus hyödyntää hiilivetyjä enintään 30 vuodeksi suoraan myönnettävän toimiluvan mukaisesti, mikäli löydös todetaan kaupallisesti hyödyntämiskelpoiseksi.

Tarjousta koskevat täydelliset tiedot, joihin sisältyvät tarjolla olevien alueiden luettelot ja kartat, lupia koskevat ohjeet, lupaehdot sekä yksityiskohtaiset hakuohjeet, ovat saatavissa Kroatian hiilivetyviraston verkkosivustolla osoitteessa www.azu.hr Toimivaltainen viranomainen on talousministeriön kaivannaisteollisuusosasto (Ministry of Economy – Mining Sector), jonka osoite on Ulica grada Vukovara 78, HR-10000 Zagreb, Republic of Croatia.

Maantieteelliseen alueeseen, josta hakemus voidaan jättää, kuuluu 6 onshore-hyödyntämislohkoa. Lohkot sekä niiden syvyydet ja koordinaatit on esitetty yksityiskohtaisesti täydellisissä tarjousohjeissa.

Ehdotettu päivämäärä tai määräaika toimiluvan myöntämiseksi: Hakemukset on jätettävä viimeistään 18. helmikuuta 2015 kello 14.00 paikallista aikaa. Lupien myöntämisen määräaika on 18. toukokuuta 2015.

Arviointiperusteet

1. Hakemuksen yleinen laatu.

2. Hakijan tekninen, taloudellinen ja ammatillinen pätevyys.

3. Hakijan missä tahansa maassa myönnetyn aikaisemman toimiluvan alaisessa toiminnassa osoittamat mahdolliset puutteet tehokkuudessa tai vastuullisuudessa.

4. Ehdotukset yleisen turvallisuuden, kansanterveyden, liikenneturvallisuuden, ympäristönsuojelun, biologisten varojen suojelun ja taiteellisesti, historiallisesti ja arkeologisesti arvokkaiden kansallisaarteiden suojelun, yritysten ja niiden työntekijöiden turvallisuuden sekä hiilivetyvarojen järkevän käytön varmistamiseksi.

5. Yleinen ja taloudellinen sitoutuminen työhön porrastettuna kahdelle jaksolle (3 + 2 vuotta) ja arvioituna 3D-tutkimusten ja/tai seismisten 3D-tutkimusten, koeporausten ja muiden tutkimusten perusteella.

6. Annettu tarjoustakaus (vähintään 1 400 000,00 HRK lohkoa kohti).

Huomautukset

Lupahakemukset voidaan laatia englannin kielellä, mutta niiden mukana on oltava kroatiankielinen käännös. Hakijoiden on tutustuttava täydellisiin hakuohjeisiin ja käytettävä niihin sisältyviä hakulomakkeita.
3.

Komissio on 2 kohdassa mainitun YK:n päätöksen johdosta antanut asetuksen (EU) N:o 914/2014 (2), jolla muutetaan tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 (3) liitettä I. Muutoksella, joka tehdään asetuksen (EY) N:o 881/2002 7 artiklan 1 kohdan a alakohdan ja 7 a artiklan 1 kohdan nojalla, lisätään Abdelrahman Mouhamad Zafir al Dabidi al Jahani, Hajjaj Bin Fahd al Ajni, Abou Mohamed al Adnani, Said Arif, Abdul Mohsen Abdallah Ibrahim al Charekh ja Hamid Hamad Hamid al-’Ali kyseisen asetuksen liitteessä I olevaan luetteloon (”liite I”). Liitteessä I mainittuihin henkilöihin ja yhteisöihin sovelletaan seuraavia asetuksessa (EY) N:o 881/2002 tarkoitettuja toimenpiteitä: 1) kyseisille henkilöille ja yhteisöille kuuluvien tai niiden omistamien tai hallussa olevien varojen ja taloudellisten resurssien jäädyttäminen sekä kielto luovuttaa suoraan tai välillisesti heille/niille tai heidän/niiden hyväksi varoja ja taloudellisia resursseja (2 artikla ja 2 a artikla); sekä 2) kielto suoraan tai välillisesti antaa, myydä, toimittaa tai siirtää kyseisille henkilöille ja yhteisöille sotilaalliseen toimintaan liittyvää teknistä neuvontaa, apua tai koulutusta (3 artikla).
FI Euroopan unionin virallinen lehti C 249/29

Ilmoitus henkilöille ja yhteisöille, joihin sovelletaan rajoittavia toimenpiteitä, joista säädetään Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetuissa neuvoston päätöksessä 2014/145/YUTP, sellaisena kuin se on muutettuna neuvoston päätöksellä 2014/508/YUTP, ja neuvoston asetuksessa (EU) N:o 269/2014, sellaisena kuin se on pantu täytäntöön neuvoston täytäntöönpanoasetuksella (EU) N:o 826/2014

(2014/C 249/02)

Seuraava ilmoitus annetaan tiedoksi henkilöille ja yhteisöille, jotka mainitaan Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annettujen neuvoston päätöksen 2014/145/YUTP (1), sellaisena kuin se on muutettuna neuvoston päätöksellä 2014/508/YUTP (2), liitteessä ja neuvoston asetuksen (EU) N:o 269/2014 (3), sellaisena kuin se on pantu täytäntöön neuvoston täytäntöönpanoasetuksella (EU) N:o 826/2014 (4), liitteessä I.

Euroopan unionin neuvosto on päättänyt, että edellä mainituissa liitteissä mainitut henkilöt ja yhteisöt olisi sisällytettävä luetteloon henkilöistä ja yhteisöistä, joihin sovelletaan Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetuissa päätöksessä 2014/145/YUTP ja asetuksessa (EU) N:o 269/2014 säädettyjä rajoittavia toimenpiteitä. Mainittujen henkilöiden nimeämisen perusteet esitetään kyseisten liitteiden asiaankuuluvissa kohdissa.

Asianomaisia henkilöitä pyydetään kiinnittämään huomiota siihen, että he voivat hakea asetuksen (EU) N:o 269/2014 liitteessä II mainituilla verkkosivuilla ilmoitetuilta asianomaisten jäsenvaltioiden toimivaltaisilta viranomaisilta valtuutusta käyttää jäädytettyjä varoja perustarpeita tai tiettyjen maksujen suorittamista varten (vrt. asetuksen 4 artikla).

Asianomaiset henkilöt ja yhteisöt voivat esittää neuvostolle pyynnön, että neuvosto harkitsisi uudelleen päätöstään sisällyttää heidät/ne edellä mainittuun luetteloon. Pyynnön tueksi on liitettävä asianmukaiset asiakirjat, ja se on lähetettävä seuraavaan osoitteeseen:

Council of the European Union General Secretariat DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË Sähköposti: sanctions@consilium.europa.eu

Asianomaisia henkilöitä ja yhteisöjä pyydetään kiinnittämään huomiota myös siihen, että neuvoston päätökseen voi hakea muutosta Euroopan unionin yleisessä tuomioistuimessa Euroopan unionin toiminnasta tehdyn sopimuksen 275 artiklan toisessa kohdassa ja 263 artiklan neljännessä ja kuudennessa kohdassa määrättyjen edellytysten mukaisesti.

(1) EUVL L 78, 17.3.2014, s. 16.

(2) EUVL L 226, 30.7.2014, s. 23.

(3) EUVL L 78, 17.3.2014, s. 6.

(4) EUVL L 226, 30.7.2014, s. 16.
8.

Laittoman muuttoliikkeen perimmäisiin syihin puuttuminen on olennainen osa EU:n muuttoliikepolitiikkaa. Tämä yhdessä laittoman muuttoliikkeen torjunnan ja siihen puuttumisen kanssa auttaa estämään vaarallisesta matkanteosta johtuvat ihmishenkien menetykset. Kestävään ratkaisuun voidaan päästä ainoastaan tehostamalla lähtö- ja kauttakulkumaiden kanssa tehtävää yhteistyötä sekä auttamalla vahvistamaan niiden muuttoliike- ja rajavalvontavalmiuksia. Muuttoliikepolitiikkojen on tultava paljon vahvemmin erottamattomaksi osaksi unionin ulko- ja kehityspolitiikkoja, niissä on sovellettava ”enemmällä enemmän” -periaatetta ja niiden on perustuttava maahanmuuttoa ja liikkuvuutta koskevaan kokonaisvaltaiseen lähestymistapaan. Painopisteiksi olisi asetettava seuraavat seikat: — Vahvistetaan ja laajennetaan alueellisia suojeluohjelmia erityisesti lähellä lähtöalueita läheisessä yhteistyössä UNHCR:n kanssa; lisätään panostusta maailmanlaajuisiin uudelleensijoittamistoimiin, varsinkin Syyrian tämänhetkisen pitkittyneen kriisin johdosta. — Ihmisten salakuljetukseen ja ihmiskauppaan puututaan nykyistä määrätietoisemmin ja painottaen ensisijaisia maita ja reittejä. — Määritellään tehokas yhteinen palauttamispolitiikka ja varmistetaan kolmansien maiden kanssa tehdyissä sopimuksissa olevien takaisinottovelvoitteiden soveltaminen. — Välimeren erityistyöryhmän määrittelemät toimet pannaan kaikilta osin täytäntöön.
FI Euroopan unionin virallinen lehti C 432/5

Ilmoitus rekisteröidyille, joihin sovelletaan rajoittavia toimenpiteitä, joista säädetään neuvoston asetuksessa (EU) N:o 224/2014, sellaisena kuin se on pantu täytäntöön rajoittavista toimenpiteistä Keski-Afrikan tasavallan tilanteen huomioon ottamiseksi annetulla neuvoston täytäntöönpanoasetuksella (EU) N:o 1276/2014

(2014/C 432/04)

Rekisteröityjä pyydetään kiinnittämään huomiota seuraaviin Euroopan parlamentin ja neuvoston asetuksen (EY) N:o 45/2001 (1) 12 artiklan mukaisiin tietoihin.

Tämän käsittelyn oikeusperustana on asetus (EU) N:o 224/2014 (2), sellaisena kuin se on pantu täytäntöön neuvoston täytäntöönpanoasetuksella (EU) N:o 1276/2014 (3).

Tämän käsittelyn rekisterinpitäjänä on Euroopan unionin neuvosto, jota edustaa neuvoston pääsihteeristön pääosasto C:n (ulkoasiat, laajentuminen ja pelastuspalvelu) pääjohtaja. Käsittelystä vastaa pääosasto C:n yksikkö 1C, jonka yhteystiedot ovat:

Council of the European Union General Secretariat DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË Sähköposti: sanctions@consilium.europa.eu

Käsittelyn tarkoituksena on laatia ja pitää ajan tasalla luettelo henkilöistä, joihin sovelletaan asetuksen (EU) N:o 224/2014 (4), sellaisena kuin se on pantu täytäntöön täytäntöönpanoasetuksella (EU) N:o 1276/2014, mukaisia rajoittavia toimenpiteitä.

Rekisteröidyt ovat luonnollisia henkilöitä, jotka täyttävät asetuksessa säädetyt luetteloon merkitsemisen edellytykset.

Kerättyihin henkilötietoihin kuuluvat tiedot, joita tarvitaan kyseisen henkilön asianmukaiseen tunnistamiseen ja perusteluihin, ja muut asiaan liittyvät tiedot.

Kerätyt henkilötiedot voidaan tarvittaessa jakaa Euroopan ulkosuhdehallinnon ja komission kanssa.

Tietoihin tutustumispyyntöihin samoin kuin oikaisupyyntöihin ja vastaväitteisiin vastataan neuvoston päätöksen 2004/644/EY (5) 5 jakson mukaisesti, tämän vaikuttamatta asetuksen (EY) N:o 45/2001 20 artiklan 1 kohdan a ja d alakohdassa säädettyihin rajoituksiin.

Henkilötiedot säilytetään viiden vuoden ajan sen jälkeen kun rekisteröity on poistettu niiden henkilöiden luettelosta, joihin sovelletaan varojen jäädyttämistä, tai kun toimenpiteen voimassaolo on lakannut, taikka oikeuskäsittelyn ajan, mikäli se on aloitettu.

Asetuksen (EY) N:o 45/2001 mukaisesti rekisteröidyt voivat saattaa asian Euroopan tietosuojavaltuutetun käsiteltäväksi.

(1) EYVL L 8, 12.1.2001, s. 1.

(2) EUVL L 70, 11.3.2014, s. 1.

(3) EUVL L 346, 2.12.2014, s. 19.

(4) EUVL L 70, 11.3.2014, s. 1.

(5) EUVL L 296, 21.9.2004, s. 16.
FI Euroopan unionin virallinen lehti C 429/3

Ilmoitus rekisteröidyille, joihin sovelletaan rajoittavia toimenpiteitä, joista säädetään neuvoston asetuksessa (EU) N:o 269/2014, sellaisena kuin se on pantu täytäntöön Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetulla neuvoston täytäntöönpanoasetuksella (EU) N:o 1270/2014

(2014/C 429/03)

Rekisteröityjä pyydetään kiinnittämään huomiota seuraaviin asetuksen (EY) N:o 45/2001 12 artiklan mukaisiin tietoihin:

Tämän käsittelyn oikeusperustana on asetus (EU) N:o 269/2014 (1), sellaisena kuin se on pantu täytäntöön neuvoston täytäntöönpanoasetuksella (EU) N:o 1270/2014 (2).

Tämän käsittelyn rekisterinpitäjänä on Euroopan unionin neuvosto, jota edustaa neuvoston pääsihteeristön pääosasto C:n (ulkoasiat, laajentuminen ja pelastuspalvelu) pääjohtaja. Käsittelystä vastaa pääosasto C:n yksikkö 1C, jonka yhteystiedot ovat:

Council of the European Union General Secretariat DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË sähköposti: sanctions@consilium.europa.eu

(1) EUVL L 78, 17.3.2014, s. 6.

(2) EUVL L 344, 29.11.2014, s. 5.
FI Euroopan unionin virallinen lehti C 385/12

Ilmoitus henkilöille ja yhteisöille, joihin sovelletaan rajoittavia toimenpiteitä, joista säädetään Valko-Venäjään kohdistettavista rajoittavista toimenpiteistä annetuissa neuvoston päätöksessä 2012/642/YUTP ja neuvoston asetuksessa (EY) N:o 765/2006

(2014/C 385/03)

Seuraava ilmoitus annetaan tiedoksi henkilöille ja yhteisöille, jotka mainitaan Valko-Venäjään kohdistettavia rajoittavia toimenpiteitä koskevien neuvoston päätöksen 2012/642/YUTP, sellaisena kuin se on muutettuna neuvoston päätöksellä 2014/750/YUTP (1), liitteessä ja neuvoston asetuksen (EY) N:o 765/2006, sellaisena kuin se on pantuna täytäntöön neuvoston täytäntöönpanoasetuksella (EU) N:o 1159/2014 (2), liitteessä I.

Euroopan unionin neuvosto tarkasteli edellä mainituissa liitteissä nimettyjen henkilöiden ja yhteisöjen luetteloa ja päätti, että kyseisiin henkilöihin ja yhteisöihin olisi edelleen sovellettava päätöksessä 2012/642/YUTP ja asetuksessa (EY) N:o 765/2006 säädettyjä rajoittavia toimenpiteitä. Mainittujen henkilöiden ja yhteisöjen nimeämisen perusteet esitetään kyseisissä liitteissä.

Asianomaisia henkilöitä ja yhteisöjä pyydetään kiinnittämään huomiota siihen, että he/ne voivat hakea asetuksen (EY) N:o 765/2006 liitteessä II mainituilla verkkosivustoilla ilmoitetuilta asianomaisten jäsenvaltioiden toimivaltaisilta viranomaisilta lupaa käyttää jäädytettyjä varoja perustarpeita tai tiettyjen maksujen suorittamista varten (ks. asetuksen 3 artikla).

Asianomaiset henkilöt ja yhteisöt voivat toimittaa ennen 1 päivää syyskuuta 2015 neuvostolle pyynnön, että neuvosto harkitsisi uudelleen päätöstään sisällyttää heidät/ne edellä mainittuun luetteloon. Pyynnön tueksi on liitettävä asianmukaiset asiakirjat, ja se on lähetettävä seuraavaan osoitteeseen:

Council of the European Union General Secretariat DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË Sähköposti: sanctions@consilium.europa.eu

Mahdollisesti toimitetut huomautukset otetaan huomioon neuvoston säännöllisin väliajoin päätöksen 2012/642/YUTP 8 artiklan 2 kohdan ja asetuksen (EY) N:o 765/2006 8 a artiklan 4 kohdan mukaisesti suorittaman nimettyjen henkilöiden ja yhteisöjen luettelon tarkistamisen yhteydessä.

(1) EUVL L 311, 31.10.2014, s. 39.

(2) EUVL L 311, 31.10.2014, s. 2.
FI Euroopan unionin virallinen lehti C 373/4

Ilmoitus henkilöille, joihin sovelletaan neuvoston päätöksessä 2010/638/YUTP, sellaisena kuin se on muutettuna neuvoston päätöksellä 2014/728/YUTP, ja Guinean tasavaltaan kohdistuvista rajoittavista toimenpiteistä annetussa neuvoston asetuksessa (EU) N:o 1284/2009 tarkoitettuja toimenpiteitä

(2014/C 373/03)

Seuraava ilmoitus annetaan tiedoksi henkilöille, jotka mainitaan neuvoston päätöksen 2010/638/YUTP, sellaisena kuin se on muutettuna neuvoston päätöksellä 2014/728/YUTP (1), liitteessä ja neuvoston asetuksen (EU) N:o 1284/2009 liitteessä II.

Euroopan unionin neuvosto on todennut, että edellä mainituissa liitteissä luetellut henkilöt täyttävät edelleen päätöksessä 2010/638/YUTP ja Guinean tasavaltaan kohdistuvista rajoittavista toimenpiteistä annetussa asetuksessa (EU) N:o 1284/2009 esitetyt perusteet ja että heihin olisi näin ollen sovellettava edelleen niitä toimenpiteitä, joiden voimassaoloa on jatkettu päätöksellä 2014/728/YUTP.

Asianomaisia henkilöitä pyydetään kiinnittämään huomiota siihen, että he voivat hakea asetuksen (EU) N:o 1284/2009 liitteessä III mainituilla verkkosivuilla luetelluilta asianomaisten jäsenvaltioiden toimivaltaisilta viranomaisilta lupaa käyttää jäädytettyjä varoja perustarpeita tai tiettyjen maksujen suorittamista varten (vrt. asetuksen 8 artikla).

Asianomaiset henkilöt voivat esittää neuvostolle pyynnön, että neuvosto harkitsisi uudelleen päätöstään sisällyttää heidät edellä mainittuun luetteloon. Pyynnön tueksi on liitettävä asianmukaiset asiakirjat, ja se on lähetettävä seuraavaan osoitteeseen:

Council of the European Union General Secretariat DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË Sähköposti: sanctions@consilium.europa.eu

Asianomaisia henkilöitä pyydetään kiinnittämään huomiota myös siihen, että neuvoston päätökseen voi hakea muutosta Euroopan unionin yleiseltä tuomioistuimelta Euroopan unionin toiminnasta tehdyn sopimuksen 275 artiklan toisessa kohdassa ja 263 artiklan neljännessä ja kuudennessa kohdassa määrättyjen edellytysten mukaisesti.

(1) EUVL L 301, 21.10.2014, s. 33.
FI Euroopan unionin virallinen lehti C 373/2

Ilmoitus henkilöille, joihin sovelletaan Libyan tilanteen johdosta määrättävistä rajoittavista toimenpiteistä annetuissa neuvoston päätöksessä 2011/137/YUTP ja neuvoston asetuksessa (EU) N:o 204/2011 tarkoitettuja rajoittavia toimenpiteitä

(2014/C 373/02)

Seuraava ilmoitus annetaan tiedoksi henkilöille, jotka nimetään neuvoston päätöksen 2011/137/YUTP, sellaisena kuin se on muutettuna neuvoston päätöksellä 2014/727/YUTP (1), liitteissä I ja III sekä neuvoston asetuksen (EU) N:o 204/2011, sellaisena kuin se on pantu täytäntöön neuvoston täytäntöönpanoasetuksella (EU) N:o 1103/2014 (2) Libyan tilanteen johdosta määrättävistä rajoittavista toimenpiteistä annetun asetuksen (EU) N:o 204/2011 16 artiklan 1 kohdan täytäntöönpanosta, liitteessä II.

Yhdistyneiden kansakuntien turvallisuusneuvoston päätöslauselman 1970 (2011) 24 kohdan nojalla perustettu YK:n turvallisuusneuvoston komitea on saattanut ajan tasalle tiedot, jotka koskevat tiettyjä henkilöitä, joihin sovelletaan rajoittavia toimenpiteitä.

Asianomaiset henkilöt voivat milloin tahansa toimittaa YK:n turvallisuusneuvoston päätöslauselman 1970 (2011) 24 kohdan nojalla perustetulle YK:n komitealle mahdollisine pyyntöä tukevine asiakirjoineen pyynnön siitä, että päätöstä sisällyttää heidät kyseiseen YK:n luetteloon harkittaisiin uudelleen. Tällainen pyyntö tulee lähettää seuraavaan osoitteeseen:

United Nations – Focal point for delisting Security Council Subsidiary Organs Branch Room S-3055 E New York, NY 10017 UNITED STATES OF AMERICA

Lisätietoja: http://www.un.org/sc/committees/751/comguide.shtml

YK:n päätöksen johdosta Euroopan unionin neuvosto on päättänyt, että päätöksessä 2011/137/YUTP ja asetuksessa (EU) N:o 204/2011 säädettyjä rajoittavia toimenpiteitä olisi edelleen sovellettava kyseisiin henkilöihin.

Asianomaisia henkilöitä pyydetään kiinnittämään huomiota siihen, että he voivat hakea asetuksen (EU) N:o 204/2011 liitteessä IV mainituilla verkkosivuilla luetelluilta asianomaisten jäsenvaltioiden toimivaltaisilta viranomaisilta lupaa käyttää jäädytettyjä varoja perustarpeita tai tiettyjen maksujen suorittamista varten (vrt. asetuksen 7 artikla).

Asianomaiset henkilöt voivat toimittaa neuvostolle pyynnön, että olisi harkittava uudelleen päätöstä sisällyttää heidät edellä mainittuun luetteloon, pyyntöä tukevine asiakirjoineen seuraavaan osoitteeseen:

Council of the European Union General Secretariat DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË sähköposti: sanctions@consilium.europa.eu

Mahdollisesti toimitetut huomautukset otetaan huomioon neuvoston seuraavan, päätöksen 2011/137/YUTP 12 artiklan 2 kohdan ja asetuksen (EU) N:o 204/2011 16 artiklan 6 kohdan mukaisesti suorittaman nimettyjen henkilöiden ja yhteisöjen luettelon tarkastelun yhteydessä.

(1) EUVL L 301, 21.10.2014, s. 30.

(2) EUVL L 301, 21.10.2014, s. 3.